CELEX: 62019TN0727
Language: sl
Date: 2019-10-29 00:00:00
Title: Zadeva T-727/19: Tožba, vložena 29. oktobra 2019 – Basaglia/Komisija

23.12.2019   
            
            
               SL
            
            
               Uradni list Evropske unije
            
            
               C 432/65
            
         
      Tožba, vložena 29. oktobra 2019 – Basaglia/Komisija
      (Zadeva T-727/19)
      (2019/C 432/76)
      Jezik postopka: italijanščina
      
         Stranki
      
      
         Tožeča stranka: Giorgio Basaglia (Milano, Italija) (zastopnik: G. Balossi, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj za ničen razglasi Sklep Evropske komisije z dne 4. septembra 2019 C(2019) 6474 final na podlagi člena 4 določb o izvajanju Uredbe (ES) št. 1049/2001.
      
         Tožbeni razlogi in bistvene trditve
      
      Ta tožba je vložena zoper Sklep Komisije o zavrnitvi dostopa do nekaterih dokumentov, ki ga je zahtevala tožeča stranka, in ki se nanašajo na nekatere projekte, ki jih je delno financirala Skupnost, glede katerih pred Procura della Repubblica presso il Tribunale di Milano poteka postopek.
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi razlog se nanaša na enostransko omejitev področja uporaba prvotnega zahtevka ter neizpolnitev pogojev. V zvezi s tem se navaja, da:
                  
                              —
                           
                           
                              v obravnavanem primeru ni izjemnih okoliščin, ki bi upravičevale omejevanje pravice dostopa do zahtevanih dokumentov, in torej, pravice posameznika do obrambe v kazenskem postopku, ki zoper njega poteka v določeni državi članici;
                           
                        
                              —
                           
                           
                              delovna obremenitev, ki je potrebna za pripravo fotokopij zahtevanih dokumentov ni nesorazmerna glede na ta interes;
                           
                        
                              —
                           
                           
                              sodna praksa navedena v izpodbijanem sklepu je brezpredmetna; in
                           
                        
                              —
                           
                           
                              v sklepu ni opravljeno pravilno tehtanje interesov strank.
                           
                        
            
                  2.
               
               
                  Drugi razlog se nanaša na varstvo zasebnosti in integriteto posameznika. V zvezi s tem se navaja:
                  
                              —
                           
                           
                              v sklepu ni opravljeno pravilno tehtanje interesov strank;
                           
                        
                              —
                           
                           
                              v sklepu se napačno šteje, da ne obstaja prevladujoči javni interes za objavo zahtevanih podatkov; in
                           
                        
                              —
                           
                           
                              obstaja razmerje med zahtevami tožeče stranke in zaščitenim interesom.
                           
                        
            
                  3.
               
               
                  Tretji razlog se nanaša na varstvo poslovnih interesov fizične ali pravne osebe. V zvezi s tem se navaja, da:
                  
                              —
                           
                           
                              v izpodbijanem sklepu se ne upošteva, da se zahtevana dokumentacija nanaša na pretekle in že končane projekte Skupnosti, in da je zato pravica do zaščite poslovnih interesov oslabljena; in
                           
                        
                              —
                           
                           
                              v sklepu ni opravljeno pravilno tehtanje interesov strank.
                           
                        
            
                  4.
               
               
                  Četrti razlog se nanaša na neobstoj javnega interesa.
                  
                              —
                           
                           
                              V zvezi s tem se navaja, da se v izpodbijanem sklepu napačno ne upošteva, da rekonstrukcija resnice v kazenskem postopku, ki poteka v določeni državi članici, predstavlja očiten javni interes.